Paramount Mulakan Pembangunan Dua Filem Terbaru TRANSFORMERS
Selepas beberapa filem live action Transformers dan spin off Bumblebee, Paramount tidak menunjukkan sebarang tanda-tanda akan berhenti dari mengekploitasi francais Transformers.  Menurut laporan The Hollywood Reporter, Paramount telahpun memulakan pembangunan dua filem terbaru dengan mengambil dua penulis, iaitu Joby Harold dan James Vanderbilt untuk merangka draf skrip filem akan datang. Bagaimanapun, pengarah filem masih belum dinamakan. Harold dan Vanderbilt masing-masing akan menulis salah satu filem, dan perancangannya akan dijalankan secara serentak. Harold merupakan penulis bersama untuk filem arahan Zack Snyder, Army of the Dead untuk Netflix, mankala Vanderbilt dikenali menerusi filem thriller Zodiac arahan David Fincher. Setakat ini tidak dipastikan sama filem terbaru Transfomers akan menyambung legasi Michael Bay, atau menjadi satu lagi reboot. Filem spin off Bumblebee yang ditayangkan pada tahun 2018 dianggap sebagai ‘soft reboot’ kerana tidak meneruskan idea Bay. Kepada para peminat Transformers, adakah anda teruja dengan perancangan filem terbaru ini? kongsikan pendapat anda.